open-index/open-wikipedia-markdown huggingface dataset:
Álvaro Mejía (pyöräilijä)

**Álvaro Mejía Castrillón** (s. 19. tammikuuta 1967 Santa Rosa de Cabal) on kolumbialainen maantiepyöräilijä, joka kilpaili ammattilaisena 1989–1997. Hän edusti Manzana Postóbon -joukkuetta 1989–1992, Motorolaa 1993–1996 ja Petróleos de Colombia - Energía Pura -joukkuetta 1997.

Mejía voitti Ranskan ympäriajon nuorten kilpailun 1991. Hän voitti Katalonian ympäriajon kokonaiskilpailun 1993 kukistettuaan Maurizio Fondriestin seitsemällä sekunnilla.

## Saavutuksia
Lähteet: Cycling Archives, Cyclingbase, Pro Cycling Stats

;1987
:Clásico RCN, kokonaiskilpailussa kolmas, nuorten kilpailun ja 7. etapin voitto
;1988
:Clásico RCN, kokonaiskilpailun voitto
:Kolumbian ympäriajo, kokonaiskilpailussa toinen, nuorten kilpailun sekä prologin ja 6. etapin (aika-ajo) voitto 
:Alle 23-v. Kolumbian ympäriajo, kokonaiskilpailun voitto
:Pan-Amerikan-mestaruuskilpailut, hopeaa maantieajossa
;1989
:Clásico RCN, kokonaiskilpailun sekä 6. etapin ja 8. etapin (aika-ajo) voitto
;1990
:Clásico RCN, kokonaiskilpailussa toinen
:Dauphiné Libéré, kokonaiskilpailussa kolmas, 8. etapin (aika-ajo) voitto
;1991
:Vuelta a Galicia, kokonaiskilpailun ja 3. etapin voitto
:Ranskan ympäriajo, kokonaiskilpailussa 19:s, nuorten kilpailun voitto
;1992
:Vuelta a Murcia, kokonaiskilpailun voitto
:Clásico RCN, prologin voitto
;1993
:Vuelta a Galicia, kokonaiskilpailussa kolmas
:Ranskan ympäriajo, kokonaiskilpailussa neljäs, 10. etapilla toinen
:Katalonian ympäriajo, kokonaiskilpailun voitto
;1994
:Route du Sud, kokonaiskilpailun voitto
;1995
:Ranskan ympäriajo, kokonaiskilpailussa 16:s

## Lähteet
Fagoniat

**Fagoniat** (*Fagonia*) on kuivakkokasvisuku, joka kuuluu mehikorvakasvien (Zygophyllaceae) heimoon.

## Ulkonäkö ja koko
Fagoniat ovat harvahaaraisia, lähes pensasmaisia, yksi- tai monivuotisia ruohoja. Lehdet sijaitsevat vastakkain ja ovat yksinkertaisia tai sormilehdykkäisiä; lehdyköitä on 1–7 ja ne ovat ehyitä ja teräväkärkisiä. Korvakkeet ovat usein piikkimäisiä. Kukat sijaitsevat yksittäin lehtihangoissa ja ovat perällisiä, säteittäisiä ja viisilukuisia. Teriö on väriltään ruusunpunainen, purppuraan vivahtavan vaaleanpunainen, violetti tai harvoin keltainen. Pohjuskehrä on vähäpätöinen. Verholehtiä on viisi, ja ne ovat erillisiä, teräväkärkisiä, limittäisiä, karisevia tai pysyviä. Terälehtiä on myös viisi ja ne ovat erillisiä, kynnellisiä ja karisevia. Heteitä on kymmenen, ne ovat erillisiä ja kiinnittyvät kehrään, ja niiden palhot ovat lankamaisia, lisäkkeettömiä ja ponnet pitkänomaisia. Sikiäin on kehänalainen ja koostuu viidestä emilehdestä. Kussakin sen viidessä lokerossa on kaksi pystyä siemenaihetta. Vartalo on kulmikas, luotti yksinkertainen. Hedelmä on viisisärmäinen, pyramidimainen tai pallomainen kota, joka avautuu väliseiniään pitkin viideksi, yksisiemeniseksi osaksi. Siemenet ovat pystyjä, leveän pitkänomaisia, ja niissä on kova endospermi, limautuva kuori, suora alkio ja soikeat sirkkalehdet.

## Levinneisyys
Fagoniat kasvavat aavikoilla ja kuivilla alueilla Lounais-Aasiasta Etu-Intian niemimaalle ulottuvalla alueella, Välimerenmaissa, Lounais-Afrikassa, Chilessä ja Yhdysvaltain ounaisosassa.

## Luokittelu
Fagonioita tunnetaan noin 45 lajia. Tunnetuin niistä on neulafagonia (*Fagonia cretica*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Fagonia''
Niskoittelu rajavartiomiestä vastaan

**Niskoittelu rajavartiomiestä vastaan** on Suomessa rikos. Rikoslain (RL 16:4a) mukaan niskoitteluun rajavartiomiestä vastaan syyllistyy henkilö, joka ei noudata rajavartijan toimivaltansa rajoissa antamaa käskyä tai kieltoa, kieltäytyy antamasta hänelle henkilötietojaan, kieltäytyy noudattamasta hänen antamaansa merkkiä liikenteen ohjaamiseksi tai kulkuneuvon pysäyttämiseksi, ei noudata meripelastusjohtajan antamaa kieltoa tai määräystä tai hälyttää aiheettomasti rajavartijan tai vaikeuttaa hänen toimintaansa. Teosta voidaan tuomita sakkoon tai vankeuteen enintään kolmeksi kuukaudeksi. Niskoittelusäännös on toissijainen eli jos muualla lainsäädännössä säädetään teosta ankarampi rangaistus, noudatetaan tällaista lainkohtaa. Ankarampaan rangaistukseen voidaan tuomita esimerkiksi väärän henkilötiedon antamisesta (rikoslain 16 luvun 5 pykälä) ja väärän todistuksen antamisesta viranomaiselle (rikoslain 16 luvun 8 pykälä). Niskoittelusäännös sisältyi aiemmin lakiin rajavartiolaitoksesta (320/1999, 66 §), mutta uuteen rajavartiolakiin (578/2005) sitä ei enää otettu, vaan säännös siirrettiin uusitussa muodossa rikoslakiin.

## Katso myös
*Niskoittelu poliisia vastaan

## Lähteet
* Majanen, Martti: Rikokset viranomaisia vastaan. Teoksessa Lappi-Seppälä, Tapio et al.: *Rikosoikeus,* 3. uudistettu painos, WSOYpro 2009, .
### Viitteet
Starnberginjärvi

**Starnberginjärvi** (, vuoteen 1962 **Würmsee**) on järvi Baijerissa, 25 kilometriä Münchenistä lounaiseen. Se on Bodenjärven, Müritzin, Chiemseen ja Schweriner Seen jälkeen Saksan viidenneksi suurin järvi. Suuren keskimääräisen syvyytensä ansiosta se on kuitenkin Saksan toiseksi runsasvetisin järvi. Järven alue ei kuulu mihinkään kuntaan, mutta se kuuluu Starnbergin piirikuntaan.

Starnberginjärveä ympäröivät kunnat Starnberg, Berg, Münsing, Seeshaupt, Bernried, Tutzing, Feldafing ja Pöcking.

Starnberginjärvi tunnettiin vuoteen 1962 asti nimellä Würmsee. Nimi juontuu järvestä laskevasta Würmjoesta. Järvi tunnetaan myös nimellä *Fürstensee*, mikä johtuu sen siteistä Wittelsbachin kuninkaalliseen sukuun. Baijerin kuningas Ludvig II hukkui Starnberginjärveen vuonna 1886.
Pekka Rantala

**Pekka Rantala** (s. 21. tammikuuta 1966) on suomalainen yritysjohtaja. Hän on ollut ePassin toimitusjohtaja lokakuusta 2019.

Ennen ePassia hän on työskennellyt HMD Globalin markkinointi- ja varatoimitusjohtajana, Rovio Entertainmentin toimitusjohtajana, Hartwallin toimitusjohtajana, Fazerilla ja Nokialla.

## Lähteet
Jokaisenoikeus

**Jokaisenoikeuksilla** eli **jokamiehenoikeuksilla** tarkoitetaan jokaisen oikeutta nauttia luonnosta ja hyödyntää sitä riippumatta alueen omistus­suhteista. Luonnon käyttämiseen jokaisenoikeuksien sallimissa rajoissa ei siis tarvita maanomistajan eikä maan haltijan lupaa, eikä jokaisenoikeuksien käyttämisestä tarvitse maksaa.

Jokaisenoikeuksia on Suomen lisäksi ainakin Ruotsissa, Norjassa, Islannissa, Skotlannissa ja Sveitsissä. Tarkat säännökset vaihtelevat eri maissa. Monissa Euroopan maissa luonnossa liikkuminen vaatii maanomistajan luvan, ja monissa niissäkin maissa, joissa maanomistajan lupaa ei tarvita liikkumiseen luonnossa, maanomistaja voi kieltää liikkumisen. Jos maanomistaja kutsuu paikalle poliisin, voi toinen osapuoli saada piharauhan rikkomisen vuoksi jopa sakot lainsäädännön katsomalla tavalla.

Jokaisenoikeuksiin sisältyy aina vaatimus niiden harmittomuudesta: oikeutta ei saisi käyttää haittaa tai häiriötä tuottavalla tavalla. Erityisesti on huolehdittava, ettei kenenkään kotirauhaa rikota.

Metsähallitus ilmoitti 26.6.2023 alkavansa käyttää viestinnässään aiheesta sukupuolineutraalia termiä *jokaisenoikeudet* aiemman *jokamiehenoikeudet* termin sijaan.  Tätä termiä käyttävät myös Ympäristöministeriö, ELY-keskus, Suomen ympäristökeskus, Metsänhoitoyhdistys, Suomen Kotiseutuliitto, Marttaliitto ja Suomen Latu.

## Katso myös
* Jokaisenoikeus Suomessa

## Lähteet
Kelhunlammi

**Kelhunlammi** on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueeseen.

## Maantiede
Järven pinta-ala on 11,1 hehtaaria ja sen pituus on 600 metriä ja leveys 250 metriä. Siihen laskee muutama suo-oja. Järven luusua sijaitsee järven kaakkoisrannalla, josta saa alkunsa 1,7 kilometriä pitkä oja Oksjärveen.

Järven rantaviiva on 1,5 kilometriä pitkä, ja sen ranta on pääosin moreeni- ja kalliopohjaista metsämaaston ympäröimää suota. Pohjoisrantaa kiertää harju, joka kulkee Oksjärven suunnalta Liukonlammin eteläpuolelle. Harjun pohjoispuolelle jää pieni, lähes umpeen kasvanut ja nimetön lampi, joka laskee Kelhunlammiin. Rannoille on rakennettu neljä loma-asuntoa ja lähellä sijaitsee maatila. Näille johtaa tiet Kuivajärven rannalta Hykkilästä.

## Historia
Vuoden 1855−1856 Kalmbergin kartastossa järven nimi kirjoitettiin ”Källkujärvi”. Se oli tuolloin asumaton, eikä sen rannoille ollut vielä raivattu niittyjä. Vuoden 1884 Senaatin kartastossa järven nimi oli kirjoitettu ”Kelloluihtajärvi” ja sen korkeus merenpinnasta oli 56,4 saschenia. Järven eteläpuolelle oli rakennettu nykyinen tie, jonka varrella sijaitsivat monet nykyisetkin talot. Kulmakunnan nimiä ovat olleet Leppäsilta tai Nummenpää.

## Lähteet
Jari Tomppo

**Jari Tomppo** (s. 16. helmikuuta 1966 Virolahti) on suomalainen ultrajuoksija. Hän asuu Kaarinassa.

Tomppo rikkoi ensimmäisenä suomalaisena 250 km:n rajan 24 tunnin juoksussa 8.–9. syyskuuta 2012 Puolassa järjestetyssä lajin yhdistetyssä MM- ja EM-kilpailussa ja sijoittui tuloksella 252,250 km EM-kilpailussa neljänneksi ja MM-kilpailussa kuudenneksi. Nämä ovat parhaat suomalaisen saavuttamat henkilökohtaiset sijoitukset 24 tunnin juoksun MM- ja EM -kilpailuissa.

## Saavutuksia
* 24 tunnin juoksun MM-kilpailu 2012 Katowice 6. 
* 24 tunnin juoksun MM-kilpailu 2010 Brive 30.
* 24 tunnin juoksun EM-kilpailu 2012 Katowice 4.
* 24 tunnin juoksun EM-kilpailu 2010 Brive 22.
* Spartathlon 246 km, 2014, 22., 29.43.37 
* Spartathlon 246 km, 2008, 91., 35.01.04
* Voitto, Gax Trans Scania 2010 (Ruotsi) 246 km 37 h 51 min (reittiennätys)
* Kaksinkertainen Suomi-Juoksu 100 km voittaja (2006, 2009)
* Mammuttimarssi 100 km 2006, Voitto yhdessä Petri Lietzénin kanssa
* 24 tunnin ratajuoksun SE 239,417 km (Skövde , Ruotsi ), 23.–24.8.2013
* 12 tunnin juoksun SE katuradalla 144,019 km (Hønefoss, Norja), 28.4.2012
* 24 tunnin juoksun SE katuradalla 252,250 km (Katowice , Puola ), 8.–9.9.2012
* 48 tunnin juoksun SE katuradalla 373,142 km (Kaustinen ), 5.–7.8.2011
* Reittiennätys Helsinki–Turku-juoksussa (165 km), 15.44.26, 15.–16.6.2012 

## Ennätykset
* 3 000 m: 8.38,13 (1990) 
* 5 000 m: 15.07,8 (1989)
* 10 000 m: 30.59,00 (1990)
* Puolimaraton: 1.11.42 (1994)
* Maraton: 2.31.38 (1990)
* 100 km: 8.05.21 (2006) 
* 100 mailia: 15.03.40 (2012)
* 12 tunnin juoksu maantiereitillä: 144,019 km (2012, SE) 
* 24 tunnin juoksu maantiereitillä: 252,250 km (2012, oli maantiereittien SE 2012–2022) 
* 24 tunnin juoksu radalla: 239,417 km (2013, SE) 
* 24 tunnin juoksu sisäradalla: 234,989 km (2010, oli sisäratojen SE 2010–2011) 
* 48 tunnin juoksu maantiereitillä: 373,142 km (2011, SE, oli maantiereittien pohjoismaiden ennätys 2011–2014) 

## Lähteet

## Aiheesta muualla
* Jari Tompon blogi
* Ultrajuoksun Suomen ennätykset
* Jari Tomppo's statistics on DUV Statistics
Yksityistie

**Yksityistie** eli **yksityinen tie** on tie, jonka omistaa ja jota ylläpitää jokin muu toimija kuin julkinen valta. Yksityisiä teitä omistavat ja ylläpitävät esimerkiksi yksityishenkilöt tai näiden yhteenliittymät ja yritykset. 

## Yksityistie Suomessa

Suomessa yksityisteitä, joihin lasketaan kuuluviksi metsäautotiet, on yhteensä suunnilleen 360&nbsp;000 kilometriä ja ne muodostavat noin 80 prosenttia koko tiekannasta.

## Lähteet

## Aiheesta muualla
Vuoi Biret-Maaret, vuoi!

**Vuoi Biret-Maaret, vuoi!** on saamelaisen Nils-Aslak Valkeapään albumi vuodelta 1974. 

## Kappaleet
Kaikki kappaleet säveltänyt Nils-Aslak Valkeapää.

### A-puoli
# Vaimostan la bieg'ga 
# Njuvcat nu jui'get
# Cak'ca laei 
# Maerrasabmi
# Gåden 
# Vuoi, Biret-Maaret, vuoi! 

### B-puoli
# Gå lae duoddar, giotota 
# Dak gee'oet ismazii 
# Vuoi vielljazan 
# Aet borrasat laen
# Ekket-livait ai'gi 

## Muusikot
* Nils-Aslak Valkeapää – laulu
* Paroni Paakkunainen – klarinetti, sopraanosaksofoni
* Veli-Pekka Vastapuu – kitarat
* Erkki Talja – basso
* Upi Sorvali – rummut, perkussiot

## Aiheesta muualla
* ''Vuoi Biret-Maaret, vuoi!'' discogs.com -sivustolla
* Albumi Fono.fi:in tietokannassa
Soapy Water and Mister Marmalade

**Soapy Water and Mister Marmalade** on englantilaisen punk rock -yhtye Sham 69:n albumi vuodelta 1995.

## Kappaleet
Kaikki kappaleet säv. Jimmy Pursey jollei toisin mainita.

### Kappaleet
# 
# 
# 
# 
# 
# 
# 
# 
# 
# 

## Muusikot
* Jimmy Pursey – laulu
* Dave Parsons – kitara

## Arviot
* Allmusic:  

## Aiheesta muualla
* ''Soapy Water and Mister Marmalade'' discogs.com -sivustolla

## Lähteet
Raw to the Bone

**Raw to the Bone** on englantilaisen Wishbone Ash -yhtyeen albumi vuodelta 1985.

## Kappaleet
Kaikki kappaleet säv. Wishbone Ash ellei toisin mainita.

#### A-puoli
# 
# 
# 
# 
# 

#### B-puoli
# 
# 
# 
# 
# 

## Muusikot
* Andy Powell – sähkökitara, laulu
* Laurie Wisefield – sähkökitara, laulu
* Mervyn Spence – basso, laulu
* Steve Upton – rummut

## Arviot
* Allmusic:  

## Aiheesta muualla
* ''Raw to the Bone'' discogs.com -sivustolla

## Lähteet
Beaujeu-Saint-Vallier-Pierrejux-et-Quitteur

**Beaujeu-Saint-Vallier-Pierrejux-et-Quitteur** on kunta itäisessä Ranskassa Franche-Comtén hallintoalueen Haute-Saônen departementissa. Se kuuluu Vesoulin arrondissementtiin.

Vajaan tuhannen asukkaan kunta on syntynyt kuntaliitosten myötä. Vuonna 1807 Beaujeu ja Pierrejux yhdistettiin ja seuraavana vuonna niihin liitettiin Saint-Vallier. Vuonna 1972 kuntaan liittettiin myös Quitterin kunta.

Kunnan naapurikuntia ovat pohjoisessa Autet, koillisessa Mercey-sur-Saône, idässä Seveux ja Igny, kaakossa Sauvigney-lès-Gray, etelässä Saint-Broing, lounaassa Rigny, lännessä Montureux-et-Prantigny ja luoteessa Vereux.
Nouveau Calls

**Nouveau Calls** on englantilaisen Wishbone Ash -yhtyeen albumi vuodelta 1987. Levy on instrumentaali albumi. Se on ensimmäinen levy neljääntoista vuoteen jossa on alkuperäisen kokoonpano.  

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Andy Powell – sähkökitara
* Ted Turner – sähkökitara
* Martin Turner – basso
* Steve Upton – rummut

## Arviot
* Allmusic:  

## Aiheesta muualla
* ''Nouveau Calls'' discogs.com -sivustolla

## Lähteet
Televisioakatemia

**Televisioakatemia ry** on Yleisradio Oy:n, MTV Oy:n, Sanoma Media Finland Oy:n ja SATU ry:n perustama yhdistys, jonka tarkoituksena on edistää kotimaisten televisio-ohjelmien arvostusta. Vuonna 2013 jäseneksi liittyi Discovery Networks Finland, 2014 Fox International Channels Oy ja vuonna 2015 Elisa Viihde. Yhdistys jakaa vuosittain Kultainen Venla -tunnustuspalkinnot kotimaisille televisio-ohjelmille ja tekijöille ja järjestää siihen liittyvän palkintogaalan sekä tarvittaessa luento- ja keskustelutilaisuuksia jäsenistölleen. Televisioakatemian jäsenenä on tällä hetkellä noin 400 televisioalan ammattilaista.

Televisioakatemia ry palkitsi Media & Message -tapahtumassa 6. elokuuta 2015  Tuomas Summasen 5&nbsp;000 euron ”Vuoden TV-tekijä” tunnustuksella. Tunnustus on myönnetty 7. elokuuta 2014 käsikirjoittaja Joonas Nordmanille ja vuonna 2013 Martti Lindholmille.

Hallitus:

* Antti Väisänen, puheenjohtaja, Warner Bros. International Television Production Finland
* Laura Kuulasmaa, varapuheenjohtaja, Audiovisual Producers Finland – APFI
* Petri Jauhiainen, Yle
* Elina Mustelin, FOX / The Walt Disney Company Nordic
* Marko Karvo, MTV
* Katja Santala, Warner Bros. Discovery
* Ville Toivonen, Nelonen Media
* Ani Korpela, Elisa Viihde

## Lähteet

## Aiheesta muualla
* Televisioakatemia ry:n sivut
* Kultainenvenla.fi
Jed Whedon

**Jed Tucker Whedon** (s. 18. heinäkuuta 1974) on yhdysvaltalainen käsikirjoittaja, tuottaja ja säveltäjä. Whedon tulee käsikirjoittajien perheestä: hänen isänsä Tom Whedon, isoisänsä John Whedon, veljensä Zack Whedon ja velipuolensa Joss Whedon ovat kaikki käsikirjoittajia. Hän meni naimisiin käsikirjoittaja Maurissa Tancharoenin kanssa vuonna 2009.

Whedon on työskennellyt veljiensä ja vaimonsa kanssa useasti. Heidän ensimmäinen yhteistyönsä oli vuonna 2008 valmistuneessa internetmusikaalissa *[[Dr. Horrible’s Sing-Along Blog]]*. Sen jälkeen Whedon työskenteli käsikirjoittajana veljensä luomassa televisiosarjassa *[[Dollhouse]]* (2009–2010). Vuodesta 2013 hän on toiminut showrunnerina vaimonsa kanssa luomassaan televisiosarjassa *[[S.H.I.E.L.D. Agentit]]*.

Whedon debytoi ohjaajana *S.H.I.E.L.D. Agenttien* neljännen tuotantokauden jaksossa ”Self Control” helmikuussa 2017.

## Filmografia

## Palkinnot

;Huomioita

## Lähteet

## Aiheesta muualla

*
Strange Affair

**Strange Affair** on englantilaisen Wishbone Ash Featuring  Robbie France & Ray Weston  albumi vuodelta 1991. 

## Kappaleet
# 
# 
# 
# 
# 
# 
# 
# 
# 
# 

## Muusikot
* Andy Powell – sähkökitara, laulu, 
* Ted Turner – sähkökitara, laulu
* Martin Turner – basso, laulu
* Ray Weston – rummut
* Robbie France – rummut

## Aiheesta muualla
* ''Strange Affair'' discogs.com -sivustolla

## Lähteet
Maailmanlammi

**Maailmanlammi** on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueeseen.

## Maantiede
Järven pituus on 120 metriä ja leveys 70 metriä. Lampeen laskee pieni oja viereisestä lammesta. Lammesta lähtee 1,2 kilometriä pitkä laskuoja Oksjärveen. Ranta on suota, joa sijaitsee harjun rinteen alla.

## Historia
Vuoden 1855−1856 Kalmbergin kartastossa lammen vierestä kulki tie tai polku Kuivajärven "Hyckälästä" Pehkijärven "Lammenpäähän". Vuoden 1884 Senaatin kartastossa järven nimi oli kirjoitettu "Naimalampi" ja sen ympäristö oli niityllä. Sen laskuoja on piirretty suorana.

## Lähteet
Saint Saviour

**Saint Saviour** (jèrriaisiksi *Saint Saûveux*) on yksi Jerseyn saaren 12 kunnasta. Vuonna 2011 kunnassa oli 13&nbsp;580 asukasta, mikä tekee siitä asukasluvultaan saaren toiseksi suurimman kunnan. Kunnan pinta-ala on 9,3 neliökilometriä.

## Lähteet

## Aiheesta muualla
Beaujeu

**Beaujeu** voi tarkoittaa seuraavia:
*Guillaume de Beaujeu, Temppeliherrojen suurmestari 1200-luvulla
*Beaujeu, kunta Ranskan Alpeilla
*Beaujeu-Saint-Vallier-Pierrejux-et-Quitteur, kunta itäisessä Ranskassa
*Beaujeu, kunta beaujolais-viinialueella Ranskan Rhônen departementissa.
Illuminations

**Illuminations** on englantilaisen Wishbone Ash -yhtyeen albumi vuodelta 1996. 

## Kappaleet
Kaikki kappaleet säv. Andy Powell ja Roger Filgate ellei toisin mainita.

# 
# 
# 
# 
# 
# 
# 
# 
# 
# 
# 
# 

## Muusikot
* Andy Powell – sähkökitara, akustinen kitara, mandoliini laulu, 
* Roger Filgate – sähkökitara, akustinen kitara, havaijinkitara, basso, Moog Taurus, kosketinsoittimet, laulu
* Tony Kishman – laulu
* Mike Sturgis – rummut
* Mark Templeton – kosketinsoittimet
* Mike Mindel – kosketinsoittimet
* Paul Avgerinos – taustalaulu, kosketinsoittimet, welding

## Arviot
* Allmusic:  

## Aiheesta muualla
* ''Illuminations'' discogs.com -sivustolla

## Lähteet
Okarennokit

**Okarennokit** (*Tribulus*) on mehikorvakasvien heimoon kuuluva ruohosuku.

## Tuntomerkit
Okarennokit ovat yksi- tai monivuotisia, pystykasvuisia tai maanmyötäisiä ja ainakin jossain määrin karvaisia ruohoja. Lehtiasento on vastakkainen tai vuorottainen, mikä johtuu vastakkaisista lehdistä toisen katoamisesta. Lehdet ovat parilehdykkäisiä ja korvakkeellisia. Lehdyköitä on 3–10 vastakkaista paria, ja ne ovat lyhytruotisia tai ruodittomia, vinoja, pitkänomaisia tai soikeita. Kukat sijaitsevat yksittäin lehtien hangoissa (ainakin näennäisesti) ja ovat perällisiä, säteittäisiä, väriltään keltaisia tai harvoin valkoisia. Pohjuskehrä on rengasmainen, mehevä ja kymmenliuskainen. Verholehtiä on viisi, ja ne ovat erillisiä, karvaisia ja karisevia tai pysyviä. Terälehtiäkin on viisi erillistä, vastapuikeaa ja lyhytikäistä. Kahdessa hedekiehkurassa on tavallisesti kymmenen, harvemmin viisi hedettä kiinnittyneinä kehrän tyveen; verhovastaiset viisi hedettä ovat terävastaisia lyhyempiä. Palhot ovat lisäkkeettömiä, ponnet pitkänomaisia. Emilehtiä on viisi ja ne muodostavat munanmuotoisen tai pallomaisen ja pitkäkarvaisen sikiäimen, joka on viisilokeroinen. Kussakin lokerossa on 2–10 vinosti riippuvaa siemenaihetta aksiletyyppisessä istukassa. Vartalo on tukeva ja viisisärmäinen, luotti viisisäteinen. Hedelmä on lohkohedelmämäinen, siivellinen tai piikkinen, karvainen ja avautuu liiteluomaisesti viideksi, kolmikulmaiseksi ja avautumattomaksi hedelmykseksi eli merikarpiksi. Siemenet ovat endospermittömiä.

## Levinneisyys
Okarennokit kasvavat pääasiassa trooppisilla ja subtrooppisilla seuduilla.

## Luokittelu
Okarennokkien suvussa on noin 20 lajia, joista tunnetuin on okarennokki (*Tribulus terrestris*).

Muita lajeja ovat *Tribulus bimucronatus*, *Tribulus cistoides*, *Tribulus echinops*, *Tribulus excrucians*, *Tribulus macropterus*, *Tribulus mollis*, *Tribulus parvispinus*, *Tribulus pentandrus*, *Tribulus pterophorus*, *Tribulus rajasthanensis* ja *Tribulus zeyheri*.


நெருஞ்சில் 1.JPG|*Tribulus lanuginosus* = *T. terrestris*.
Puncture Vine (Tribulus terrestris) flowers in Hyderabad, AP W IMG 7933.jpg|Okarennokki (*Tribulus terrestris*).


## Lähteet
Trance Visionary

**Trance Visionary** on englantilaisen Wishbone Ash -yhtyeen albumi vuodelta 1997. 

## Kappaleet
Kaikki kappaleet säv. Andy Powell ja Mike Bennett ellei toisin mainita.

# 
# 
# 
# 
# 
# 
# 
# 
# 
# 
# 
# 
# 
# 

## Muusikot
* Andy Powell – kitara, laulu 
* Mark Birch – kitara, laulu
* Bob Skeat – basso
* Ray Weston – rummut
* Tacye –  laulu

## Aiheesta muualla
* ''Trance Visionary'' discogs.com -sivustolla
* Tacye

## Lähteet
Sulfadimidiini

**Sulfadimidiini** eli **sulfametatsiini** (C12H14SN4O2) on sulfonamideihin kuuluva orgaaninen yhdiste. Nykyään sitä käytetään antibioottina lähinnä eläinlääketieteessä.

## Ominaisuudet ja käyttökohteet
Sulfadimidiini on huoneenlämpötilassa valkoista kiteistä ainetta. Yhdiste liukenee hieman veteen ja paremmin orgaanisiin liuottimiin.

Sulfadimidiini on monien muiden sulfonamidien tavoin bakteriostaattinen ja sen vaikutus perustuu tetrahydrofoolihapon biosynteesissä tarvittavan dihydropteroaattisyntaasientsyymin inhibiitioon. Dihydropteroaattisynteesi ei näin ollen kykene tuottamaan p-aminobentsoehaposta ja pteridiinistä dihydrofoolihappoa ja foolihappoa, joita tarvitaan nukleotidien biosynteesiin. Yhdistettä käytetään hoitamaan lähinnä eläinten kuten sikojen, nautakarjan, lampaiden, vuohien ja siipikarjan bakteeri-infektioita. Lääkeainetta voidaan käyttää yhdessä trimetopriimin ja klooritetrasykliinin tai penisiliinien kanssa. Sulfadimidiini tehoaa grampositiivisiin ja eräisiin gramnegatiivisiin bakteereihin

## Valmistus
Sulfadimidiinin synteesin lähtöaineet ovat guanidiini ja asetyyliasetoni, jotka kondensoituvat 2-amino-4,6-dimetyylipyrimidiiniksi, joka reagoi p-asetyyliaminobentseenisulfonyylikloridin kanssa ja muodostuneesta välituotteesta saadaan sulfadimidiinia hydrolysoimalla aminoryhmä. Ainetta voidaan valmistaa myös sulfaguanidiinin ja asetyyliasetonin välisellä reaktiolla.

## Lähteet
Mahdollisen Kirjallisuuden Seura

**Mahdollisen Kirjallisuuden Seura** on marraskuussa 2010 perustettu yhteisö, joka tutkii ja laajentaa proosailmaisun keinoja, luo kokeellisen proosan julkaisusarjaa sekä järjestää proosan poetiikkaan liittyviä keskusteluja ja konferensseja.

Seuralla ei ole yhtenäistä kirjallista ohjelmaa, estetiikkaa, ideologiaa tai poetiikkaa, koska se nähtäisiin mahdollisuuksien kaventamisena ja keskustelun painottumisena kirjalliseen oikeaoppisuuteen. Seura keskittyy proosassa mahdollisuuksiin, jotka eivät koske vain teosten ja tekstien muotoja ja keinoja vaan myös lajityyppejä, teemoja, kirjallisia interventioita ja yhteisöjä.

Seuran jäseniä ovat olleet Antti Arnkil, Aina Bergroth, Markku Eskelinen, Mariaana Fieandt-Jäntti, Anna Helle, Teemu Ikonen, Juri Joensuu, Katja Kettu, Raine Koskimaa, Essi Kummu, Martti-Tapio Kuuskoski, Tiina Käkelä-Puumala, Laura Lindstedt, Teemu Manninen, Maria Matinmikko, Marjo Niemi, Janne Nummela, Sanna Nyqvist, Markku Paasonen, Riikka Pelo, Markku Pääskynen, Tiina Raevaara, Harry Salmenniemi, Eino Santanen, Jari Tammi, Jarkko Tontti, Taneli Viljanen, Sinikka Vuola, Juhana Vähänen ja Jaakko Yli-Juonikas.

## Kirjallisuuspalkinnon saajat
Seura on jakanut myös nimeään kantavaa kirjallisuuspalkintoa edellisvuonna ilmestyneelle suomenkieliselle proosateokselle tai -käännökselle, joka on ”esimerkillisellä tavalla rikastuttanut suomenkielisen proosan ilmaisumahdollisuuksia”.

* 2012: Janne Nummela, Tommi Nuopponen ja Jukka Viikilä: *Ensyklopedia* (Poesia 2011)
* 2013: Silja Järventausta: *Hyvän yön puisto* (Teos 2012), Kaj Kalin: *Design* (Siltala 2012) ja Leevi Lehto James Joycen *[[Odysseus (kirja)|Ulysses]]*-teoksen suomennoksesta (Gaudeamus 2012)
* 2014: Mika Rättö: *Mysterius viisikulma-avain* (Teos 2013)
* 2015: Antti Salminen: *Lomonosovin moottori* (Poesia 2014)
* 2016: Kari Aronpuro & Silja-Maaria Aronpuro David Marksonin teoksen *Lukijan luomislukko* suomennoksesta (ntamo) ja Kari Aronpuro: *Kääntäjän floppi* (ntamo)

## Katso myös
* Ihmiskokeita

## Lähteet

## Aiheesta muualla
* Mahdollisen Kirjallisuuden Seuran tumblr-sivusto
* Mahdollisenkirjallisuudenseura.net
Lastenkirkko

**Lastenkirkko** on  Suomen evankelis-luterilaisen kirkon ylläpitämä, esiopetus- ja alakouluikäisille lapsille suunnattu verkkopalvelu. Lastenkirkon ideana on tarjota lapsille osallistavaa toimintaa verkkoympäristössä, ensin laajan virtuaaliympäristön ja kirkon työntekijöiden vetämien reaaliaikaisten leikki- ja hartaushetkien sekä pyhäkoulujen avulla, ja sittemmin tiivistetyn visuaalisen video- ja audiomaailman avulla. Vuoden 2015 alusta lähtien Lastenkirkko on toiminut myös Minecraft-peliympäristössä oman Fisucraft-palvelimensa kautta.

## Historia
Lastenkirkko avautui vuonna 2008 Vantaan, Helsingin, Espoon, Oulun, Tampereen ja Turun ja Kaarinan seurakuntayhtymien sekä Seurakuntien Lapsityön Keskus ry:n, Poikien ja Tyttöjen Keskus ry:n ja kirkkohallituksen välisenä yhteistyönä. Lastenkirkon virtuaaliympäristö toimi vuodesta 2008 vuoteen 2014 asti. Vuoden 2015 alusta alkaen Lastenkirkko uudistui jättämällä vanhan virtuaaliympäristönsä ja avaamalla uuden visuaalisen käyttöliittymän, joka sisältää videoita, audiota, kuvia ja tekstisisältöjä, sekä laajenemalla Minecraft-pelimaailmaan oman Fisucraft-palvelimensa kautta.

## Aiheesta muualla
*lastenkirkko.fi
*fisucraft.net - Lastenkirkon Minecraft-palvelin
Jari Leino

**Jari Leino** (s. 1964) on suomalainen poliitikko. Hän toimi Muutos 2011 -puolueen puheenjohtajana vuosina 2014–2015.

## Elämä
Leino on koulutukseltaan humanististen tieteiden kandidaatti ja ammatiltaan yrittäjä. Hän on myös Hommaforumia ylläpitävän Homma ry:n entinen varapuheenjohtaja. Leino oli yksi neljästä ehdokkaasta Muutos 2011:n uudeksi puheenjohtajaksi, joka valittiin elokuun 2010 ylimääräisessä jäsenkokouksessa. Leino sai ensimmäisellä ja toisella kierroksella toiseksi eniten ääniä.

Leino oli Muutos 2011 -puolueen hallituksen jäsen puolueen perustamisesta lähtien 31. joulukuuta 2011 saakka ja on yksi kolmesta puolueen perustajajäsenestä Juha Mäki-Ketelän ja Jiri Kerosen ohella. Hänet valittiin puolueen puheenjohtajaksi puolueen syyskokouksessa 23. marraskuuta 2013. Hän aloitti tehtävässä 1. tammikuuta 2014 ja jätti puolueen puheenjohtajuuden toukokuussa 2015. 

## Vaalimenestys
Leino oli ehdokkaana vuoden 2011 eduskuntavaaleissa Pirkanmaan vaalipiiristä  Muutos 2011 -puolueen ehdokkaana ja sai 178 ääntä eikä tullut valituksi. Leino oli Muutos 2011 -puolueen ehdokkaana eurovaaleissa 2014 ja sai 307 ääntä. Vuoden 2015 eduskuntavaaleissa hän sai Muutos 2011 -puolueen ehdokaana 268 ääntä Uudenmaan vaalipiirissä eikä tullut valituksi.

## Lähteet
Luodonmeri

**Luodonmeri** eli **Luodonselkä** on Oulun eteläpuolella Hailuodon ja mantereen välinen merenselkä Perämeressä. Siitä pistää kaakkoon Lumijoenselkä-niminen lahti.

## Lähteet
Säärisuoja

**Säärisuoja** on monessa eri urheilulajissa käytettävä urheilijaa suojaava väline. Sitä pidetään säären kohdalla. Säärisuojaa käytetään etenkin jalkapallossa, baseballissa, jääkiekossa, maahockeyssä, lacrossessa, rugbyssä, kriketissä, mutta myös monessa muussa lajissa.

Säärisuojat antavat suojaa säärelle osumia ja kolhuja vastaan. Joissakin säärisuojissa, etenkin jalkapallon säärisuojissa, on myös nilkkaa tukeva osa. Säärisuojia valmistavat monet muitakin urheilutuotteita valmistavat yritykset, kuten Adidas, Nike ja Puma.

## Säärisuojien materiaalit
Nykyisen ajan säärisuojat tehdään pääosin synteettisistä kuiduista. Seuraavan listan materiaalit ovat yleisimpiä, mutta myös muista materiaaleista voidaan säärisuojia valmistaa.

### Lista materiaaleista
*lasikuitu
*vaahtomuovi
*polyuretaani
*muovi
*metalli

## Lähteet

## Aiheesta muualla
Rauhassa

__NOTOC__
**Rauhassa** on rap-artisti Elastisen 9. tammikuuta 2015 Spotifyssä julkaistu livealbumi. Albumi sisältää Tampereen Mediapoliksessa joulukuussa 2014 taltioidun akustisen konsertin. Konsertti esitettiin myös Yle TV2 -kanavalla 6. tammikuuta 2015.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Eike Onnen

**Eike Onnen** (s. 3. elokuuta 1982 Hannover) on saksalainen korkeushyppääjä. Onnenin ennätys on vuonna 2007 Garbsenissa hypätty 234. 194 senttimetriä pitkä ja 83 kilogrammaa painava Onnen edustaa LG Hannoveria ja hänen valmentajanaan toimii hänen äitinsä, entinen pituushyppääjä Astrid Fredebold-Onnen.

## Ura
Onnen on osallistunut MM-kilpailuihin neljästi, vuosina 2007, 2011, 2015 ja 2017. Osakassa 2007 hän sijoittui seitsemänneksi, Lontoossa 2017 kymmenenneksi ja Pekingissä 2015 kahdenneksitoista.. EM-kilpailuihin Onnen on osallistunut kolmesti. Hän saavutti pronssia Amsterdamissa 2016 tuloksella 229 sekä oli kahdeksas Berliinissä 2018 ja kymmenes Helsingissä vuonna 2012. Rio de Janeiron olympialaisissa 2016 hän karsiutui loppukilpailusta.

## Lähteet
Whitehallin palatsi

**Whitehallin palatsi** oli Englannin kuningaskunnan hallitsijoiden asuinpalatsi Lontoossa vuosina 1530–1698, kunnes se tuhoutui tulipalossa. Ennen tulipaloa se oli Euroopan suurin palatsi. Whitehall-katu on nimetty sen mukaan. Palatsin ainoat nykyaikaan säilyneet osat ovat Banqueting House ja Henrik VIII:n viinikellari. Lisäksi Thamesin rannan puoleisella alueella on yhä nähtävissä osa kuningatar Marian portaista, joita pitkin palatsista oli kulkuyhteys kuninkaalliselle proomulle.

## Historiaa

Yorkin arkkipiispa Walter de Grey hankki tontin Thamesin rannasta vuoden 1240 paikkeilla ja rakennutti siihen oman asumuksensa. Kuningas Henrik VIII otti tontin ja rakennukset käyttöönsä erotettuaan kardinaali Wolseyn valtion viroista vuonna 1530.

Henrik laajensi palatsia huomattavasti, ja laajennusten jälkeen siellä saattoi harrastaa muun muassa tennistä, nurmikeilailua, kukkotappelua ja turnajaisia. Rakennustyöt vuoteen 1536 mennessä olivat maksaneet yli 8&nbsp;000 puntaa, mikä vastaa nykyrahassa Englannin bruttokansantuotteeseen suhteutettuna 1,4 miljardia puntaa. Henrikin avioliitoista kaksi solmittiin Whitehallin palatsissa: Anna Boleynin kanssa vuonna 1533 ja Jane Seymourin kanssa vuonna 1536. Henrik myös kuoli siellä vuonna 1547.

William Shakespearen näytelmä Myrsky esitettiin ensimmäisen kerran Whitehallin palatsissa vuonna 1611.

Inigo Jonesin suunnitteleman Banqueting Housen rakentaminen aloitettiin Jaakko I:n aikana vuonna 1619. Sen kattomaalaukset ovat Peter Paul Rubensin käsialaa. Jaakon poika Kaarle I mestattiin Banqueting Housen edessä vuonna 1649. 1680-luvulla Whitehallin palatsiin tehtiin Sir Christopher Wrenin suunnittelemia muutoksia.

Whitehallin palatsi oli hyvin epäsäännöllinen, siinä oli erikokoisia ja -tyylisiä osia, ja se näytti enemmänkin pieneltä kaupungilta kuin yhdeltä rakennukselta. Tammikuussa 1698 palatsissa riehui tulipalo, joka tuhosi lähes kaiken lukuun ottamatta Banqueting Housea ja Henrik VIII:n viinikellaria. Palatsia ei rakennettu enää entiselleen, vaan alue muuttui ajan myötä hieman tavallisempien asuintalojen ja hallintorakennusten paikaksi.

Yhdistyneen kuningaskunnan puolustusministeriön päärakennus valmistui entiselle palatsialueelle vuonna 1959. Puolustusministeriön pohjakerroksessa sijaitsee Henrik VIII:n viinikellari, jota jouduttiin siirtämään kolme metriä länteen ja kuusi metriä syvemmälle, jotta se saatiin uuden rakennuksen sisään. Kellarissa järjestetään joskus juhlia.

## Lähteet
Mäkihypyn Suomen-mestaruuskilpailut

**Mäkihypyn Suomen-mestaruuskilpailut** on vuosittainen kilpailukokonaisuus, jossa ratkaistaan yleisen sarjan mäkihypyn Suomen mestarit. Lisäksi mäkihypyn Suomen-mestaruuksista kilpaillaan nuorten- ja veteraanien sarjoissa.

## Miehet

### Suomen-mestaruuskilpailut

### Kesä SM-kilpailut

## Naiset
### Suomen-mestaruuskilpailut

### Kesä SM-kilpailut

## Sekajoukkueet
### Kesä SM-kilpailut

## Lähteet
*http://www.hiihtoliitto.fi/makihyppy-yhdistetty/ 
* 
* 

### Viitteet
Mekonnen Gebremedhin

**Mekonnen Gebremedhin Woldegiorg** (s. 11. lokakuuta 1988 Addis Abeba) on etiopialainen keskimatkojen juoksija. Gebremedhin kilpailee pääosin 1&nbsp;500 metrillä, jossa hänen ennätyksensä on toukokuussa 2012 Hengelossa juostu 3.31,45.

## Ura
Gebremedhin saavutti pronssia vuoden 2012 sisäratojen MM-kilpailuista Istanbulista 1&nbsp;500 metriltä. Hän on osallistunut myös yksiin kesäolympialaisiin, vuonna 2012 Lontoossa, jossa hän oli 1&nbsp;500 metrin finaalissa kuudes. MM-kilpailuihin Gebremedhin on osallistunut viidesti, parhaana tuloksenaan seitsemäs sija vuosilta 2011 ja 2013. Afrikan kisoissa hän voitti kultaa 1&nbsp;500&nbsp;metrllä 2015. Afrikan-mestaruuskilpailuista Gebremedhin on saavuttanut pronssia vuodelta 2010. Hän on voittanut myös yhden Timanttiliigan osakilpailun.

800 metriä Gebremedhin on juossut parhaimmillaan aikaan 1.46,63 vuonna 2012.

## Lähteet
Luojan virsi

**Luojan virsi** eli **suomalainen messiadi** on kalevalamittainen sikermä katolista keskiajan legendarunoutta. Laajaan runoon kuuluu viisi legendarunoa. Runoelman on tallentanut Elias Lönnrot Arhippa Perttusen laulusta 1834. Runoelman on julkaissut Suomalaisen Kirjallisuuden Seura vuonna 1985.

Ote Luojan virrestä, jossa kerrotaan Neitsyt Marian synnytyksestä:

:Maaria pyhäinen Neitsyt,
:vaimo valkeaverinen
:meni tallihin mäelle,
:tallihin takimmaisehen;
:sai hän sieltä yösijaisen,
:yösijaisen, maamajaisen.
:Synnytteli poikastansa
:tallihin hevosen luokse,
:kakaroille jääkkähille,
:oljille lumekkahille,
:heinille apilahille,
:apilahan kukkasille.
(Kaarle Krohn, Suomen muinaisrunoja I)

## Lähteet

## Aiheesta muualla
*
Laihanlammi

**Laihanlammi** on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueeseen.

## Maantiede
Järven pinta-ala on 4,0 hehtaaria ja sen pituus on noin 400 metriä ja leveys 200 metriä. Järven luusua sijaitsee järven luoteisrannalla, josta saa alkunsa kilometrin pituinen laskuoja Oksjärveen.

Järven rantaviiva on 900 metriä pitkä ja sen ranta on puoliksi harjujakson rinnettä ja puoliksi ojittamatonta suomaastoa. Harju kiertää järveä sen itäpuolelta ja harjujen osuudella sijaitsevat kuusi loma-asuntoa. Niille johtaa tiet Lunkkaan ja Hykkilän suunnalta sekä etelästä yhdystieltä 2824.

## Vesihuolto
Järven ympäristön harju- ja pohjavesialue, jonka pinta-ala on yli neliökilometrin suuruinen, kuuluu potentiaalisiin 2. luokan alueisiin. Siinä muodostuu pohjavettä noin 300 m³ vuorokaudessa.

## Historia
Vuoden 1855−1856 Kalmbergin kartastossa järven nimi kirjoitettiin "Laihalampi". Vuoden 1884 Senaatin kartastossa järven vedenpinnankorkeudeksi oli merkitty 53,9 saschenia. Järvi oli vielä tuolloin asumaton.

## Lähteet
Sinettipuut

**Sinettipuut** (*Sigillaria*) on hävinnyt kasvisuku, joka kuului Sigillariaceae-heimoon. Sitä esiintyi kivihiilikaudella noin 360–300 miljoonaa vuotta sitten. Sinettipuut olivat sukua liekomaisille kasveille. Niiden runko oli paksu ja oksat harvat. Lehdet olivat pitkiä ja ohuita ja ne muodostivat spiraalin rungon ympärille. Sinettipuut selviytyivät kuivilla soilla. Tämän vuoksi ne selvisivät ajasta, jolloin suot olivat hyvin hiilipitoisia.

## Lähteet
Vimpelinvaaran laskettelurinne

**Vimpelinvaaran laskettelurinne** on laskettelurinne Kajaanissa Vimpelinvaaran hiihtokeskuksessa. Rinteellä on kaksi reittivaihtoehtoa. Lisäksi alueella sijaitsee Lovarinne. 

## Historia
Vimpelinvaaran laskettelurinteen avasi vuonna 1950 Kainuun Hiihtoseura. Vuonna 1974 rakennettiin ensimmäinen hiihtohissi, joka lisäsi rinteen käyttöastetta huomattavasti. Kainuun Hiihtoseura luopui laskettelurinteen osakkuudesta 1980-luvun alkupuolella. 

## Lähteet
Vimpelinvaaran mäkikeskus

**Vimpelinvaaran mäkikeskus** on neljän hyppyrimäen muodostama mäkihypyn suorituspaikka Kajaanin Vimpelinvaaralla.

## Historia
Ensimmäinen hyppyrimäki Kajaaniin rakennettiin Tullikalliolle 1920-luvulla. Mäkihypyn- ja yhdistetyn SM-kilpailut järjestettiin mäessä vuonna 1926. Vuonna 1934 avattiin Vimpelinvaaralle ensimmäinen K40-hyppyrimäki.

Vuonna 1957 vanha K40-hyppyrimäki purettiin ja tilalle rakennettiin uusi K60 HS62 -hyppyrimäki. Uuden mäen rakentamiseen Kainuun Hiihtoseura sai opetusministeriöltä veikkausvoittovaroja viisi miljoonaa silloista Suomen markkaa. Uuden mäen vihkiäiskilpailu järjestettiin 8. joulukuuta 1957.

Isonmäen vauhdinottotornia remontoitiin vuonna 2003. Vauhdinottotorni purettiin räjäyttämällä 22. helmikuuta 2017 Kainuun prikaatin Pohjan pioneeripataljoonan toimesta ja alastulorinteen rakenteet purettiin kesällä 2017. K10-hyppyrimäki remontoitiin kesällä 2019.

Vimpelinvaaran mäkikeskuksessa on järjestetty Hopeasompa-loppukilpailut vuosina 1978 ja 2005 ja veteraanien SM-kilpailut vuonna 2009.

## Isomäki
Isomäestä on järjestetty mäkihypyn Suomen-mestaruuskilpailut vuonna 1959 ja normaalimäen SM-kilpailut 1970.

### Mäkiennätyksen kehittyminen (miehet)
Mäkiennätyksen on 66,5 metriä on hypännyt Wili Loukasmäki.

### Mäkiennätyksen kehittyminen (naiset)
Naisten mäkiennätyksen 54,0 metriä on hypännyt Noora Heikkinen.

## K38
Mäen vauhdinottotorni uusittiin vuonna 2003.

### Mäkiennätyksen kehittyminen (miehet)
Mäkiennätyksen 38,5 metriä on hypännyt Aapo Lehtinen.

### Mäkiennätyksen kehittyminen (naiset)
Naisten mäkiennätyksen 34,5 metriä on hypännyt Jenny Rautionaho.

## K24
Mäen vauhdinottotorni uusittiin vuonna 2004.

### Mäkiennätyksen kehittyminen (miehet)
Mäkiennätyksen 24,0 metriä on hypännyt Eeli-Pekka Valta.

### Mäkiennätyksen kehittyminen (naiset)
Naisten mäkiennätyksen on 16,0 metriä on hypännyt Tanja Pitkänen.

## K10
Mäen alastulorinteeseen asennettiin muovitus ja vauhdinottotorni uusittiin ja siihen asennettiin teräslatu kesällä 2002, samalla K-piste siirtyi 11 metristä 10 metriin.

Mäkiennätyksen 12,0 metriä ovat hypänneet Arttu Mäkiaho kaksi kertaa ja Hannes Pekkinen kerran 3. maaliskuuta 2007 Kajaanin talvikisoissa. Naisten mäkiennätyksen 10,0 metriä on hypännyt Mikaela Klinga kaksi kertaa 6. maaliskuuta 2005 Hopeasompa kilpailussa.

Kesämäkiennätyksen 10,0 metriä on hypännyt Sakari Seppälä 16. elokuuta 2003 Haastepäivänä. Naisten kesämäkiennätyksen 5,5 metriä on hypännyt Marjo Heikkinen 16. elokuuta 2003 Haastepäivänä.

## K5
Mäen K-piste sijaitsee 5 metrissä, mäessä ei ole muovitusta.

Mäkiennätyksen 5,0 metriä ovat hypänneet Ville Heikkinen kaksi kertaa ja Niko Kauhanen 26. tammikuuta 2003 Kajaanin talvikisoissa ja Nuutti Lohilahti 2. helmikuuta 2008 Kajaanin talvikisoissa. Naisten mäkiennätyksen 5,0 metriä on hypännyt Marika Kemppainen 26. tammikuuta 2003 Kajaanin talvikisoissa.

## Lähteet
*Isomäki skisprungschanzen.com 
*Kainuun Hiihtoseura - Mäkijaosto  Kainuun Hiihtoseura ry
*Historiaa  Kainuun Hiihtoseura ry
*Kajaanin Vimpelinvaaralle uusi muovimäki!  Kainuun Hiihtoseura ry

### Viitteet
Heikki Luoma (professori)

**Heikki Luoma** (21. syyskuuta 1926 Seinäjoki – 21. kesäkuuta 2013 Espoo) oli suomalainen hammaslääkäri. Hän oli Kuopion yliopiston hammaslääketieteen professori vuodesta 1975. Hän tutki erityisesti hammaskarieksen mekanismeja ja ehkäisyä ja fluorin vaikutuksia. Hän siirtyi eläkkeelle 1991.

Luoma valmistui hammaslääkäriksi 1953 ja tohtoriksi 1964. Vietettyään kaksi vuotta Yhdysvalloissa hän palasi Suomeen ja loi Helsingin yliopiston Hammaslääketieteen laitoksen tutkimuslaboratorion, ja työskenteli siellä akatemiatutkijana vuoteen 1975, jolloin hänet nimitettiin Kuopioon.

## Lähteet
Aminata Savadogo

**Aminata Savadogo** (taiteilijanimeltään **Aminata**; s. 9. tammikuuta 1993 Riika) on latvialainen laulaja-lauluntekijä. Hän edusti Latviaa vuoden 2015 Eurovision laulukilpailussa Itävallan Wienissä itse sanoittamallaan ja säveltämällään kappaleella *[[Love Injected]]*, joka sijoittui finaalissa kuudenneksi. Aminata kilpaili myös vuoden 2014 Latvian euroviisukarsinnassa, kappaleella *I Can Breathe*, jolla hän sijoittui viidenneksi. Savadogo teki myös kokonaan Latvian vuoden 2016 kilpailukappaleen *[[Heartbeat (Justsin kappale)|Heartbeat]]*. Sen esittää Justs Sirmais.

Aminatan äiti on latvialais-venäläinen ja hänen isänsä on kotoisin Burkina Fasosta. Aminata pitää itseään kuitenkin pääosin latvialaisena.

## Diskografia
### Singlet
* *I Can Breathe* (2014)
* *Leave My Love Bleeding* (2014)
* *[[Love Injected]]* (2015)
* *Bridges* (2015)
* *Fighter* (2016)

## Lähteet
Mehikorvat

**Mehikorvat** eli **korvalehdet** (*Zygophyllum*) on mehikorvakasvien heimoon kuuluva ruohokasvi- ja pensassuku.

## Tuntomerkit
Mehikorvat ovat pensaita ja monivuotisia tai harvoin yksivuotisia ruohoja. Lehdet sijaitsevat vastakkain ja ovat tasaparisia tai harvoin yksinkertaisia; lehdykät ovat möyheitä, litteitä tai liereitä. Kukat sijaitsevat lehtihangoissa yksittäin tai parittain. Verholehtiä on neljä tai viisi ja joskus ne ovat karisevia. Terälehtiä on saman verran kuin verholehtiä ja ne ovat väriltään oranssiin vivahtavan punaisia, valkoisia tai keltaisia; toisinaan kynsi on oranssinvärinen ja laide kalpea. Teriö puuttuu muutamassa harvassa tapauksessa. Heteiden määrä vaihtelee kahdeksasta kymmeneen, ja niiden ulkolaidalla on suomumaiset lisäkkeet. Sikiäin on 3–5-lokeroinen ja siitä kehittyy siivellinen tai siivetön kota, joka on avautuva tai avautumaton ja sisältää kutakin emilehteä kohden yhden tai useampia siemeniä. 

## Levinneisyys
Mehikorvat ovat kotoisin Etelä-Euroopasta, Pohjois-Afrikasta, Keski-, Pohjois- ja Länsi-Aasiasta ja Australiasta. Kasvupaikat ovat kuivia tai puolikuivia alueita.

## Luokittelu
Mehikorvien suvussa on yli 100 lajia. Suomenkielinen nimi on lajeilla: syyriankorvalehti (*Zygophyllum fabago*), kanarianmehikorva (*Zygophyllum fontanesii*) ja marokonmehikorva (*Zygophyllum gaetulum*).

## Kuvia

Zygophyllum coccineum 1.jpg|*[[Zygophyllum coccineum]]*
Zygophyllum dumosum - fruit.jpg|*[[Zygophyllum dumosum]]* -lajin hedelmä.
A bee on Zygophyllum fabago.jpg|Syyriankorvalehti (*Zygophyllum fabago*) ja mehiläinen.
Zygophyllum howitii.jpg|*[[Zygophyllum howittii]]*
Zygophyllum maritimum - Botanical Garden in Kaisaniemi, Helsinki - DSC03673.JPG|*[[Zygophyllum maritimum]]*
Zygophyllum primatothecum flower.jpg|*[[Zygophyllum prismatothecum]]*


## Lähteet
SpaceX CRS-4

**SpaceX CRS-4** (myös **SpX-4**) oli SpaceX:n rahtilento Kansainväliselle avaruusasemalle. Se oli Dragon-kapselin neljäs lento asemalle ja kuului NASAn Commercial Orbital Transportation Services -ohjelmaan. Raketti laukaistiin Cape Canaveral Air Force Stationin SLC-40-laukaisualustalta 21. syyskuuta 2014. Lento päättyi onnistuneesti 25. lokakuuta 2014 Dragonin laskeuduttua mereen.

## Lähteet

## Aiheesta muualla

* NASA Commercial Resupply Launch hub
* Launch & Mission page.
Kiinteistörahasto

**Kiinteistörahasto** tarkoittaa rahastomuotoisesti toimivaa epäsuoran kiinteistösijoittamisen muotoa.

Kiinteistörahastot ovat Suomessa yhtiömuotoisia. Ulkomailla ne voivat olla myös trusteja. 

Käsite **REIT** (*Real Estate Investment Trust*) tarkoittaa yleensä osakeyhtiömuotoista erityisen verokohtelun piirissä olevaa kiinteistörahastoa. REIT-yhtiöt ovat usein pörssilistattuja. Käsitteeseen REIT saatetaan toisinaan lukea osakeyhtiöiden lisäksi muitakin oikeudellisia rakenteita.

## Kiinteistörahastot Suomessa
Suomessa kiinteistörahasto voi olla yhtiömuodoltaan joko julkinen osakeyhtiö tai kommandiittiyhtiö.

Ensimmäiset kiinteistörahastot on perustettu Suomeen vuonna 2005. Ensimmäinen kiinteistörahasto on ollut *CapMan Real Estaten* perustama rahasto.

Suomen *kiinteistörahastolaissa* kiinteistörahastolla tarkoitetaan sen lain mukaisesti toimivaa julkista osakeyhtiötä tai kommandiittiyhtiötä. Lain mukaan yleisö osallistuu sijoittamiseen hankkimalla rahastoyhtiön osakkeita tai osuuksia. Yhtiö sijoittaa varat pääasiassa kiinteistöihin tai kiinteistöarvopapereihin. Kiinteistörahastolain mukaisen rahaston tarkoitus ei ole rakentaa tai jalostaa kiinteistöjä.

### Osakeyhtiömuotoinen kiinteistörahasto (REIT)
Suomalaista kiinteistörahastoa, jonka yhtiömuoto on julkinen osakeyhtiö, voidaan kutsua nimellä REIT. Kiinteistörahastolain mukaan yhtiö on listattava pörssiin kolmen vuoden kuluessa toiminnan aloittamisesta.

Osakeyhtiömuotoinen kiinteistörahasto on verovapaa, jos tietyt ehdot täyttyvät. Yhtiön on toimittava kiinteistörahastolain mukaisesti ja sijoitettava pääasiassa asuinkiinteistöihin. Yhtiö ei voi harjoittaa muuta kuin vuokrausta ja eräitä kiinteistöihin liittyviä toimintoja. Yhtiön on jaettava osinkoina vähintään 90 % voitostaan (ilman realisoitumattomia arvonmuutoksia). Vaikka yhtiö itse nauttii verovapautta, osinko on saajalleen kokonaan veronalaista tuloa.

Suomessa Orava Asuntorahasto oli ensimmäinen ja toistaiseksi ainoa pörssinoteerattu kiinteistörahasto. Ensimmäiset osakeyhtiömuotoiset pörssinoteeratut kiinteistörahastot on luotu Yhdysvalloissa 1960-luvulla.

### Kommandiittiyhtiömuotoinen kiinteistörahasto
Kiinteistörahasto voi toimia myös kommandiittiyhtiönä. Halutessaan yhtiö voi hakeutua kiinteistörahastolain soveltamisalan piiriin. Tämä ei kuitenkaan ole välttämätöntä. Jos yhtiö ei näin tee, sillä on enemmän toimintavapauksia.

Kommandiittiyhtiömuotoisia rahastoja koskee yhdenkertainen verotus. Rahastoa itseään ei veroteta. Sen tulos jaetaan verotettavaksi osakkailla. Osakkaan verotuksessa rahaston laskennallinen tulos on osakkaan elinkeinotuloa.

## Katso myös
* Kiinteistösijoitusyhtiö
* Sijoitusrahasto

## Lähteet

## Aiheesta muualla

* Kiinteistörahastolaki (19.12.1997/1173)
* Laki eräiden asuntojen vuokraustoimintaa harjoittavien osakeyhtiöiden veronhuojennuksesta (24.4.2009/299)
Oliver Sorg

**Oliver Sorg** (s. 29. toukokuuta 1990 Engen) on saksalainen jalkapalloilija, joka edustaa Bundesliigassa pelaavaa Hannover 96:ta. Pelipaikaltaan molempijalkainen Sorg on oikea laitapuolustaja. Hän kuuluu myös Saksan jalkapallomaajoukkueeseen.

## Seurajoukkueura
Sorgin kasvattajaseura on SC Freiburg. Hän pelasi seuran kakkosjoukkueen paidassa neljänneksi korkeimmalla sarjatasolla vuosina 2009-2012 68 ottelua onnistuen maalinteossa kerran.

Tammikuussa 2012 Sorg debytoi Bundesliigassa FC Augsburgia vastaan. Hän pelasi loppukauden otteluissa täydet minuutit. Ensimmäisen maalinsa Bundesliigassa Sorg teki vasta kaudella 2013-2014, elokuussa 2013 pelatussa ottelussa TSG Hoffenheimiä vastaan. Huhtikuussa 2014 Sorg teki upean maalin noin 30 metristä Borussia Mönchengladbachia vastaan. Hän pelasi kauden aikana 31 ottelua tehden kaksi maalia. Kaudella 2014-2015 Sorg pelasi Bundesliigassa 25 ottelua tehden yhden maalin.

Heinäkuussa 2015 Sorg siirtyi Bundesliigan Hannover 96:een. Hän debytoi seuran paidassa seuraavassa kuussa SV Darmstadtia vastaan.

## Maajoukkueura
Sorg pelasi vuosina 2012-2013 Saksan alle 21-vuotiaiden jalkapallomaajoukkueessa viisi ottelua. Debyytti Saksan jalkapallomaajoukkueessa tapahtui toukokuussa 2013 ystävyysottelussa Puolaa vastaan.

## Lähteet

## Aiheesta muualla
* 
* 
* Oliver Sorg Soccerway-sivustolla
Leppävirran kirkko

**Leppävirran kirkko** on Leppävirralla sijaitseva Carl Ludvig Engelin suunnittelema, vuonna 1846 valmistunut kivinen päätytornillinen pitkäkirkko. Intendentinkonttori laati kirkon piirustukset vuonna 1835. Kirkon pinta-ala on 1500 neliömetriä, ja siinä on istumapaikkoja 2&nbsp;200 hengelle. Kirkko on Suomen seitsemänneksi suurin luterilainen kirkkorakennus. Kirkon runkohuoneeseen liittyvät keskellä matalat sakarat ja päädyssä kuori, jossa on matalampi sakasti. Sakaroissa on korotetut päätykolmiot ja niissä pyöröikkunat. Kellotorni on puinen ja sen yläosassa on pilasterit. Tornin kuvun päällä on pieni lyhty, jossa on kulmapilasterit. Pilarit jakavat sisätilat kolmeen laivaan, keskimmäisessä on tynnyriholvikatto ja sivulaivoissa tasakatot. Kaksiosainen alttaritaulu *Ristiinnaulitseminen* ja *Pyhä ehtoollinen* on Samuel Elmgrenin 1820-luvulla maalaama. Kangasalan Urkurakentamo valmisti kirkon ranskalaisvaikutteiset 1800-luvun romanttista koulukuntaa edustavat urut vuonna 1989. 

Kirkko rakennettiin alun perin vuosina 1841–1846 helsinkiläisen muurarimestari Henrik Andstenin johtamana. Rakennusta jouduttiin korjaamaan vuosina 1856–1862 arkkitehtien Carl Albert Edelfeltin ja Hampus Dalströmin suunnitelman mukaan. Vuonna 1948 salama sytytti tulipalon, joka vaurioitti kirkon kattorakenteita ja sisäholvia. Kirkko kunnostettiin arkkitehti Heikki Elomaan suunnitelman mukaan 1980-luvulla.

## Lähteet